# F-KOODI-YHTEYKSIÄ VARTEN

## Yleiskatsaus

Tämän toiminnon avulla laite voi olla yhteydessä toiseen F-koodia tukevaan laitteeseen.
Toimintoa käyttämällä voit siirtää luottamuksellisia asiakirjoja (luottamuksellinen viestintä), hakea (pollaus) ja jakaa (pollausmuisti) tietoja sekä jakaa tietoja useisiin kohteisiin (jatkosarjalähetys). Toiminnon käyttö edellyttää, että muut laitteet tukevat F-koodi-yhteyksiä. F-koodi* määritetään jokaiselle yhteydelle, mikä parantaa tietoturvaa.

- F-koodi sisältää alaosoitteen ja käyttökoodin, ja sen pituus on enintään 20 merkkiä.
- ITU-T on YK:n organisaatio, joka asettaa tietoliikennestandardeja. Se on International Telecommunication Union -järjestön (ITU) osasto, joka koordinoi maailmanlaajuisia tietoliikenneverkkoja ja -palveluita.

* F-koodi on ITU-T:n G3-standardiin perustuva yhteystoiminto.

### F-koodien toiminta

F-koodilla lähetetty faksi saapuu vastaanottavan laitteen F-koodi-yhteyksien muistilokeroon, jonka F-koodi määrittää (alaosoite ja käyttökoodi). Jos lähettäjän ja vastaanottajan F-koodit eivät täsmää, faksia ei vastaanoteta.
Muiden valmistajien tuotteissa alaosoitteista ja käyttökoodeista saatetaan käyttää eri termejä. Jos haluat keskustella alaosoitteista ja käyttökoodeista toisen laitteen käyttäjän kanssa, käytä alla olevassa taulukossa lueteltuja ITU-T:n termejä.

Laite | ITU-T
--- | ---
| F-koodi-pollauksen muistilokero | F-koodin luottamuksellinen lokero | F-koodin jatkosarjalähetys
Alaosoite | SEP | SUB | SUB
Käyttökoodi | PWD | SID | SID

Takaisin ylös