# SATULAVIIMEISTELIJÄ (50 ARKIN NIDONTA)

## Yleiskatsaus

Viimeistelijä sisältää lajittelutoiminnon, joka tulostaa lajitellut paperit ja niputtaa jokaisen paperierän, nitovan lajittelutoiminnon, joka nitoo tuloste-erät, satulanidontatoiminnon, joka nitoo arkit keskeltä ja taittaa ne kahtia, sekä paperin taittotoiminnon, joka taittaa paperit kahtia.
Lisävarusteena saatava rei'itysyksikkö on asennettava, jos tulostettu paperi halutaan rei'ittää.
Satulaviimeistelijä (50 arkin nidonta) voidaan asentaa vain malliin MX-M904.

### Toimintojen nimet

Kun kosketat nimeä, sen tiedot tulevat näkyviin.

×
Ulostulotaso
Nidotut ja lajitellut tulosteet tulevat tälle tasolle.
Tasoa voi siirtää. Vedä taso esiin, kun tulostat suurikokoiselle paperille (A3W, A3, B4, 12" × 18", 11" × 17", 8-1/2" × 14" ja 8-1/2" × 13").
×
Satulanidontataso
Satulanidotut tulosteet tulevat tälle tasolle.
×
Etukansi
Avaa kansi, kun haluat vaihtaa niittisäiliön tai poistaa niittitukoksen.

- Älä aseta raskaita esineitä viimeistelijän päälle äläkä paina satulaviimeistelijää (50 arkin nidonta) alaspäin.
- Ole varovainen, kun kytket virran ja kun tulostus on käynnissä, sillä taso voi liikkua ylös ja alas.
- Satulaviimeistelijää (50 arkin nidonta) ei voi asentaa samanaikaisesti viimeistelijän kanssa.

### Tarvikkeet

Satulaviimeistelijässä (50 arkin nidonta) on käytettävä seuraavia niittikasetteja:

###### Viimeistely-yksikkö

Niittikasetti (noin 5 000 niittiä kasettia kohden × kolme kasettia) AR-SC2

###### Satulanidontaviimeistely-yksikkö

Niittikasetti (noin 2 000 niittiä kasettia kohden × neljä kasettia) MX-SCX3

### Kasetin vaihto

Kun niittikasetista loppuvat niitit, käyttöpaneeliin avautuu asiasta ilmoittava viesti. Vaihda niittikasetti seuraavien ohjeiden mukaisesti.

1. #### Avaa kansi.

2. #### Vedä yksikkö ulos.

   Vedä yksikkö ulos hitaasti, kunnes se pysähtyy.

3. #### Poista niittikotelo.

   ###### Niittien osa

   Tartu niittikotelon vihreään osaan ja vedä niittikoteloa alaspäin.

   ###### Satulanidontaosa

   ###### (1) Tartu vihreään osaan ja vedä sitä eteen- ja alaspäin.

   Niittilokeroa kannattava yksikkö siirtyy eteenpäin.

   ###### (2) Vedä niittilokeroa ylös- ja ulospäin.

   Vaihda satulanidontaosassa kasetit etu- ja takaniittikotelosta (kaksi kasettia).

4. #### Vapauta niittikotelon kannen lukko

   Vedä ylempää yksikköä ylöspäin samalla, kun pidät kiinni niittikotelosta molemmilta puolilta.

   Jos kotelossa on edelleen niittejä, lukkoa ei voi vapauttaa.

5. #### Irrota niittikasetti.

6. #### Aseta uusi niittikasetti paikalleen

   Työnnä niittikoteloa, kunnes se napsahtaa paikalleen.

   Älä poista sinettiä kasetista, ennen kuin asetat kasetin koteloon.

7. #### Paina niittikotelo lujasti takaisin paikalleen

8. #### Vedä niittejä pidättelevä sinetti suoraan ulos

9. #### Asenna niittikotelo.

   ###### Niittien osa

   Työnnä niittikoteloa, kunnes se napsahtaa paikalleen.

   ###### Satulanidontaosa

   ###### (1) Työnnä niittikoteloa, kunnes se napsahtaa paikalleen.

   ###### (2) Tartu vihreään osaan ja työnnä sisään.

10. #### Työnnä niittiyksikköä sisäänpäin.

11. #### Sulje kansi.

Takaisin ylös